32004R2077
L 359/28
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2077/2004 НА КОМИСИЯТА
от 3 декември 2004 година
за изменение на Регламент (ЕО) № 2037/2000 на Европейския парламент и на Съвета по отношение на използването на агенти за преработка
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2037/2000 на Европейския парламент и на Съвета от 29 юни 2000 г. относно веществата, които разрушават озоновия слой (1), и по-специално член 2, петнадесета алинея, трето изречение от него,
като има предвид, че:
(1)
Предвид новата информация и техническите разработки, за които съобщава Комитетът по технологична и икономическа оценка в доклада си за напредъка по отношение на контролираните вещества, използвани като химически агенти за преработка (2), изготвен през април 2002 г., следва да се преработи приложение VI към Регламент (ЕО) № 2037/2000 в резултат на Решение Х/14 (3) и Решение ХV/6 (4), приети съответно на десетата (през 1998 г.) и петнадесетата (през 2003 г.) среща на страните по Монреалския протокол.
(2)
По-конкретно, Решение ХV/6 добавя агента за преработка тетрахлорметан за производство на циклодим (вид разтворител) и заличава използването на CFC 113 като агент за преработка в производството на винорелбин (фармацевтичен продукт) и използването на тетрахлорметан като агент за преработка в производството на тралометрин (вид инсектицид).
(3)
Следователно Регламент (ЕО) № 2037/2000 трябва съответно да се измени.
(4)
Мерките, предвидени в настоящия регламент, са в съответствие със становището на комитета, създаден с член 18, параграф 1 от Регламент (ЕО) № 2037/2000,
ПРИЕ НАСТОЯЩИЯ РЕГЛАМЕНТ:
Член 1
Приложение VI към Регламент (ЕО) № 2037/2000 се заменя с текста от приложението към настоящия регламент.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 3 декември 2004 година.